《送杨帅赴诏》
宋代·敖陶孙

谓公目光谢牛背，分视赤子未脱绷。
谓公足迹嗫龙尾，公守冻壁如痴蝇。
看公进退无一可，公欲自判何方凭。
迩来诏书下峻层，趣公入趁花底根。
腰龟杖节亦已了，持橐上雍须公能。
公言臣是江西狞，坐中十言九带枨。
满朝贵人面雪色，可忍一一为臣頳。
吉州城南水如渑，有蒌可丝鲂可罾。
书生说食涎已满，寄谢龙阙双觚棱。
祝融海王神最灵，胡能呵雾遮前程。
堂堂大舸截江去，天吴击鼓冯夷迎。
孰居其间为此争，东西欲夺公无情。
众生焦灼大火聚，公但抱宝眠清冷。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。